Vita:Mezőgazdaság

message: :Ez a szócikk egyre hosszabb. Nem kellene külön növénytermesztés és külön állattenyésztés lapokat nyitni, a jelenlegi szöveg átvételével, és akkor a mezőgazdaság lapon az általánosabb érvényű tények maradnának?--Linkoman
Maximálisan egyetértek, kölcsönösen lehetne egymásra hivatkozni és a szócikkek kezelhetőbbek lennének. --Burumbátor 2006. január 13., 15:08 (CET)
Ezt simán el tudnám képzelni kiemelt cikknek. NCurse üzenet 2006. január 13., 15:09 (CET)
A növénytermesztés és az állattenyésztés a mezőgazdaság két főágazata, elválaszthatóak egymástól. Ami a cikk hosszát illeti, nem tartanám jónak, ha az egyik ágazatot beírjuk (pl. kecsketenyésztés), a másikat pedig nem (pl. baromfitenyésztés), ráadásul, ha "húzóágazatról" van szó. Amúgy rövidítésképpen foglaltam egybe az egyes baromfifajokat, prémesállat-fajokat, mert akkor már igazán hosszú lenne. Ami pedig a felépítésüket illeti, szakmailag jól fogalmazni nem lehet két-három szóval. Általánosan a jelentőségükről, származásukról, elterjedésükről, a legfontosabb fajtáikról (hibridjeikről) írtam. A hazai állománylétszám és az egy főre eső fogyasztás csupán két fontos adat. Ennyi a minimum, nem célom könyvet írni, de kihagyni sem akarok. Az egymásra való hivatkozásokat, ha valaki megteszi helyettem, azt megköszönöm, de ha lesz időm megcsinálom azt is. Jó ötlet. A képek jogi részét még rendezem. --Faludi 2006. január 13., 18:41 (CET)
*Uraim, mi az a „Fábián T.” egyes bekezdések végén? Forráshivatkozás vagy szerkesztőtársunk aláírása? Egyiknek sem jó. Váradi Zsolt 2006. január 14., 12:15 (CET)

message: Kivettem a cikkből mert reklámszgú...:
Az egyik példaértékű állattartási módszer meghonosítása Magyarországon a Csúvár Zsolt ügyvezetése alatt álló Tetrabbit Kft vívmánya. A Relax Rabbit névre hallgató tartásmód szigorú állatjóléti elveinek több Tetrabbit-telep is megfelel. A Relax Rabbit állattartás alapvető jellegzetessége, hogy a nyulakat nem ketrecben, hanem padlón tartják, rengeteg szabad mozgást biztosítva számukra.
* Tetrabbit nyúltenyésztés - linkgyűjtemény
 - Üdv. » KeFe « vitalapom•IRC 2010. január 23., 06:34 (CET)
thread_title:  Reklám? 

message: A cikk besorolását jól használhatóról bővítendőre változtattam, alapvető fontosságú részek említés szintjén is hiányoznak a cikkből (történelmi vonatkozások, a növénytenyésztés és állattartás főbb módjai (ezek gimnáziumi tananyag szintjén sincsenek benne), a mezőgazdaság hatásai a talajra, élővilágra, társadalomra, népességre, egészségügyi vonatkozások, GMO, biogazdálkodás, stb. lehetne folytatni a sort. Az egyes növényekről, állatokról szóló rész viszont egy összefoglaló cikkhez képest aránytalanul nagy arányban szerepel (gyakorlatilag ez teszi a cikk nagyrészét). Kenadra vita 2012. augusztus 11., 20:48 (CEST)
thread_title:  értékelés 

message: Sajnálom én is, hogy 2006 óta nem lett szétválasztva a növény- és álattenyésztés, ezért beszúrtam egy növényes értékelő sablont is. Kertész végzettséggel nem sokat értek a szántóföldi termesztéshez, de nagyon jó lenne egy könyv (lehetőleg magyar nyelvű) formátumú dolgot is látni a források között, mert: lehet hogy van ilyen felosztás, hogy gabona, ipari, olaj, textil, élvezeti, takarmány, gyep, de akkor ezek szerint ipari növény csak a burgonya és a cukorrépa? És hol van a kertészet? Gyümölcstermesztés, zöldség stb.? A hivatkozott Haszonnövények listája szintén nincs forrással ellátva, de a növények cikkben olvasható egy 1965-ös forrásból származó definíció, hogy "minden növény, amit az ember valamilyen célra felhasznál". Egyébként az ipari növényeknél pl. ott több növény szerepel, így pedig ez a cikk aránytalan, de ezt feljebb is van említve. Csak megjegyzések... ez a rész a Növények műhelye problémája, de sokkal jobb lenne egy mezőgazdász hozzá. És Kenadra, köszönöm hogy írtál kifejtést az értékeléshez, ilyen fogalmazással nagyon követendő példa. Yera vita 2013. június 10., 11:04 (CEST)
thread_title:  A növényi részhez 

message: :Ritkán beszélünk róla, de egy lexikonban nagy jelentősége van annak, hogy milyen általános tárgykörű címeket alkalmazunk. 
replies: text: A mezőgazdaság annyira tág téma, hogy egyetlen szócikkbe nem fér el minden fontos részletével együtt.

text: A cikk már ma is túl terjedelmes és nehezen áttekinthető, viszont számos fontos (pl. jogi) kérdést meg sem említ és kevés külföldi kitekintést ad.

text: Ráadásul máig nem volt önálló Állattenyésztés szócikkünk, hanem csak átirányítás a Mezőgazdaság szócikkre.

text: Bevált strukturálási elv lexikonoknál, hogy a legáltalánosabb című cikkben csak a legátfogóbb információkat adjuk meg, a konkrétabb címűnél több részletet és így tovább, az általánosról a konkrét felé.
replies: text: :Vegyünk egy példát:
* Mezőgazdaság, ezen belül
* Állattenyésztés ezen belül
* Lótenyésztés ezen belül pl. A ló háziasítása vagy pl. Lótenyésztés Lengyelországban

text: :Továbbá el kellene gondolkodni azon, hogy mennyi állattenyésztési információ maradjon pl. a Ló vagy a Tarpan szócikkben.

text: :Természetesen ezeket a területeket nem szabad egymástól mereven elválasztani, viszont az is szerkesztési hiba egy lexikonban, ha az általánosabb tárgykörű szócikk részletesebb információkat tartalmaz mint a szűkebb konkrétabb című másik önálló szócikk.

text: :Megpróbálom ennek fényében lerövidíteni a Mezőgazdaság szócikk állattenyésztésre vonatkozó részét.

text: :Megköszönöm, ha támogattok ebben a törekvésemben.

text: :Mert sikeres átdolgozás után a növénytermesztési részt is ilyen elvek szerint át lehetne dolgozni.----Linkoman vita 2014. július 30., 12:25 (CEST)
thread_title:  A cikk tartalmának újragondolása szükséges